Ontlasting by lughawe uitgegooiFoto: @StueyMax/Twitter “Die gedrag is onaanvaarbaar en die ANC veroordeel dit sonder enige voorbehoud,” het Phillip Dexter, die ANC se woordvoerder, gesê. Die voorval het gistermiddag by die vertrek-terminaal plaasgevind. Die vyf mans is in hegtenis geneem en sal binnekort in die hof verskyn. Deborah Francis, waarnemende woordvoerder van die lughawe, sê die mans het die ontlasting by die ingang van die lughawegebou uitgegooi waarna die polisie hulle in hegtenis geneem het. Volgens berigte het ‘n geskorste en huidige ANC-lid aan die aksie deelgeneem. Dit volg na ŉ soortgelyke voorval vroeër die maand waar ontlasting by die provinsiale parlement uitgegooi is. Helen Zille, die premier van die Wes-Kaap, het ook vroeër die maand deurgeloop toe daar ontlasting na ŉ bus gegooi is waarin sy gery het.